**A**

**Pannon Filharmonikusok-Pécs** **Nonprofit Kft.**

**közérdekű adatok megismerésére irányuló igények**

**teljesítésének rendjét rögzítő**

**szabályzata**

**az időközi módosításokkal egységes szerkezetben**

A **Pannon Filharmonikusok-Pécs** **Nonprofit Kft. (továbbiakban Pfz.) az**  információs önrendelkezési jogról és az információszabadságról szóló 2011.évi CXII. tv. (továbbiakban : Info tv.) alapján a közérdekű adatok megismerésére irányuló igények teljesítése rendjének rögzítése érdekében az alábbi szabályzatot alkotja meg:

1. **Általános rendelkezések**
2. A Szabályzat célja, hogy meghatározza a Pfz. működése során keletkező közérdekű adatok megismerésére irányuló igények teljesítésének rendjét.
3. A Szabályzat alkalmazása során az info tv. értelmező rendelkezései az irányadóak.
4. A Szabályzat személyi hatálya kiterjed a Pfz. –nél foglalkoztatott (a foglalkoztatás módjától függetlenül) munkavállalókra, akik közérdekű adatot kezelnek, vagy közérdekből nyilvános adatot tartalmazó adatkezelést, adatfeldolgozást végeznek.
5. A tárgyi hatálya a Pfz. kezelésében lévő közérdekű adatokra, közérdekből nyilvános adatokra és a Pfz. munkavállalóinak (a foglalkoztatás módjától függetlenül ) közérdekből nyilvános adataira (együttesen a továbbiakban: a közérdekű adatokra ) terjed ki.
6. A tárgyi hatály nem terjed ki a közhiteles nyilvántartásokból származó vagy onnan történő adatszolgáltatásra.
7. **Nyilvánosság**

1. Pfz. a közérdekű adatokat a honlapján ([www.pfz.hu](http://www.pfz.hu)) elektronikusan folyamatosan közzéteszi és ott aktualizálja.
2. **A közérdekű adatigénylések teljesítésének rendje**
3. A közérdekű listákon nem szereplő közérdekű adat megismerésére bárki

* személyes megjelenést követően szóban,
* írásban postai úton,
* emailben

nyújthat be igényt. A Pfz.-hez beérkező igényt haladéktalanul továbbítani kell ügyvezetőhöz.

1. Ügyvezető haladéktalanul megvizsgálja az adatigénylő kérelmeket és dönt a teljesíthetősége felől az alábbi szempontok szerint:

* a kért adat tekintetében a Pfz. adatkezelőnek minősül e,
* az igényelt adatok pontosan beazonosíthatóak e,
* közérdekű adatnak minősülnek e,
* az adatszolgáltatás teljesítésének költségkihatása van e,
* a Pfz. honlapján szerepelnek e.

Amennyiben a kért adat tekintetében nem minősül a Pfz. adatkezelőnek, úgy az igényt továbbítja az illetékes közfeladatot ellátó szervezetnek. Amennyiben nem állapítható meg az illetékes adatkezelő, vagy kifejezetten nem kéri az igény benyújtója az áttételt, úgy a Pfz. a kérelmet visszaküldi az igénylőnek.

1. A szóban előterjesztett igényről feljegyzést kell készíteni.
2. A szóbeli igényt akkor lehet szóban teljesíteni, ha

* a Pfz. honlapján, kiadványaiban, más módon jogszerűen már nyilvánosságra hozott közérdekű adatról van szó,
* az igényelt adat a Pfz. munkatársainak hivatali adataira vonatkozik( neve, beosztása, céges elérhetősége)
* az adatigénylés a Pfz. eljárására, hatáskörére és az alkalmazott jogszabályokra vonatkozik
* az igénylő azonnal szóbeli választ kér.

A szóbeli tájékoztatás tényét jegyzőkönyvezni kell.

1. Az adatigénylésnek a Pfz. nem köteles eleget tenni abban a részben, amelyben az azonos igénylő által egy éven belül benyújtott, azonos adatkörre irányuló adatigényléssel megegyezik, feltéve, hogy az azonos adatkörbe tartozó adatokban változás nem állt be.Az adatigénylésnek a Pfz. nem köteles eleget tenni, ha az igénylő nem adja meg nevét, nem természetes személy igénylő esetén megnevezését, valamint azt az elérhetőséget, amelyen számára az adatigényléssel kapcsolatos bármely tájékoztatás és értesítés megadható.
2. Az adatigénylő személyes adatai csak annyiban kezelhetők, amennyiben az az igény teljesítéséhez, az igény teljesítéséért megállapított költségtérítés megfizetéséhez szükséges. 1 év elteltét, illetve a költségek megfizetését követően az igénylő személyes adatait haladéktalanul törölni kell.
3. Ha az adatigénylés nem egyértelmű, Pfz. felhívja az igénylőt az igény pontosítására.
4. A közérdekű adat megismerésére irányuló igénynek Pfz. az igény beérkezését – pontosítás esetén a pontosítás beérkezését - követő legrövidebb idő alatt, legfeljebb azonban 15 napon belül tesz eleget. Amennyiben az adatigénylés jelentős terjedelmű, illetve nagyszámú adatra vonatkozik, vagy az adatigénylés teljesítése a Pfz. alaptevékenységének ellátásához szükséges munkaerőforrás aránytalan mértékű igénybevételével jár, a határidő egy alkalommal 15 nappal meghosszabbítható. Erről az igénylőt az igény beérkezését követő 15 napon belül tájékoztatni kell.
5. Amennyiben az igényelt adatot Pfz. már nyilvánosságra hozta, úgy az igény teljesíthető a nyilvánosságra hozott közérdekű adat pontos elérhetőségének megadásával is.
6. Pfz. az igényt teljesítheti az adatokba való betekintés lehetővé tételével is a Pfz. hivatalos helyiségében, munkaidőben, az igénylővel előre egyeztetett időpontban. Ilyen esetben a betekintő az adatokról feljegyzést készíthet, illetőleg költségtérítés ellenében az iratokról másolatokat kérhet. A másolatok kiadásáról, a betekintésről Pfz. feljegyzést köteles készíteni.
7. Amennyiben a közérdekű adatot tartalmazó dokumentum az igénylő által jogszabály alapján meg nem ismerhető adatot is tartalmaz, úgy ezeket az adatokat felismerhetetlenné köteles tenni Pfz.
8. Pfz. az adatigénylés teljesítése során kizárólag a másolat készítésért és megküldéséért (a felmerült költségek erejéig) költségtérítést állapíthat meg (2. sz. melléklet) , amelynek összegéről az igénylőt az igény teljesítését megelőzően tájékoztatni kell.Az igénylő a kapott tájékoztatás kézhezvételét követő 30 napon belül nyilatkozhat arról, hogy az igénylését fenntartja-e. A tájékoztatás megtételétől az igénylő nyilatkozatának a Pfz.-hez való beérkezéséig terjedő időtartam az adatigénylés teljesítésére rendelkezésre álló határidőbe nem számít bele. Ha az igénylő az igényét fenntartja, a költségtérítést a Pfz. által megállapított, legalább 15 napos határidőben köteles a Pfz. részére, annak számlája alapján megfizetni.
9. A költségtérítés mértékének meghatározása során az alábbi költségelemek vehetők figyelembe:

a) az igényelt adatokat tartalmazó adathordozó költsége,

b) az igényelt adatokat tartalmazó adathordozó az igénylő részére történő kézbesítésének költsége, valamint

c) ha az adatigénylés teljesítése a közfeladatot ellátó szerv alaptevékenységének ellátásához szükséges munkaerőforrás aránytalan mértékű igénybevételével jár, az adatigénylés teljesítésével összefüggő munkaerő- ráfordítás költsége.

14. Az adatigénylésnek közérthető formában és - amennyiben ezt a Pfz. aránytalan

nehézség nélkül teljesíteni képes - az igénylő által kívánt formában, illetve módon kell

eleget tenni. Az adatigénylést nem lehet elutasítani arra való hivatkozással, hogy annak

közérthető formában nem lehet eleget tenni.

1. Az igény teljesítésének megtagadásáról, annak indokaival, valamint az igénylőt e törvény alapján megillető jogorvoslati lehetőségekről való tájékoztatással együtt, az igény beérkezését követő 15 napon belül írásban vagy - ha az igényben elektronikus levelezési címét közölte - elektronikus levélben értesíteni kell az igénylőt. Az elutasított kérelmekről, valamint az elutasítások indokairól Pfz. nyilvántartást vezet, és az abban foglaltakról minden évben január 31-éig tájékoztatja a Hatóságot. A közérdekű adat megismerése iránti igény teljesítése nem tagadható meg azért, mert a nem magyar anyanyelvű igénylő az igényét anyanyelvén vagy az általa értett más nyelven fogalmazza meg. Ha a közérdekű adat megismerése iránti igény teljesítésének megtagadása tekintetében törvény az adatkezelő mérlegelését teszi lehetővé, a megtagadás alapját szűken kell értelmezni, és a közérdekű adat megismerésére irányuló igény teljesítése kizárólag abban az esetben tagadható meg, ha a megtagadás alapjául szolgáló közérdek nagyobb súlyú a közérdekű adat megismerésére irányuló igény teljesítéséhez fűződő közérdeknél.
2. **Záró rendelkezések**
3. A jelen Szabályzatban nem szabályozott kérdésekben az Infotv. rendelkezéseit kell alkalmazni.
4. A Szabályzatban foglaltakat a Pfz. valamennyi munkavállalójával meg kell ismertetni.

**Jelen okirat a 2013.január 07.-én kelt, az Infotv. 30.§ (6) bekezdése szerint létrehozott közérdekű adatok megismerésére irányuló igények teljesítésének rendjét rögzítő**

**szabályzatnak az időközi módosításokkal (2016.január 04.-i és 2016. november 25.-i ) egységes szerkezetbe foglalt szövege.**

**2016.november 25.-én a jelen szabályzat 2. számú melléklete módosult a a közérdekű adat iránti igény teljesítéséért megállapítható költségtérítés mértékéről szóló 301/2016. (IX. 30.) Korm. rendelet szabályai szerint.**

Pécs,2016. november 25.

Horváth Zsolt

igazgató

Pannon Filharmonikusok-Pécs Nonprofit Kft.

***Közérdekű adatok megismerésére irányuló igények teljesítésének rendjét rögzítő Szabályzat***

*1. számú melléklete*

**Közérdekű adat megismerésére irányuló**

**Igénybejelentő lap**

**Az igénylő személy vagy szervezet**

neve: ..........................................................................................................................................

levelezési címe: ..........................................................................................................................

telefonszáma:.............................................................................................................................

fax száma:..................................................................................................................................

e-mail címe:...............................................................................................................................

**A kért közérdekű adat(ok) konkrét megjelölése:**

...................................................................................................................................................

...................................................................................................................................................

...................................................................................................................................................

...................................................................................................................................................

**Az adattovábbítás igénylő által kért módja** (szóban, papíralapú adathordozón /levél, fax/,

elektronikus adathordozón /cd/ dvd, vagy e-mail):

...................................................................................................................................................

**Az adatkérés időpontja**:............................................................................................................

**Nyilatkozat**

Alulírott igénylő nyilatkozom, hogy az adatigényléssel kapcsolatban felmerülő költségeket (fénymásolás, adatok meghatározott szempontok szerinti előállítása, ill. csoportosítása, postázás, idegen nyelven benyújtott kérelem esetén a fordítás költsége) a Társaság által kiállított számla ellenében megfizetem.

Keltezés,……………………………………………

..............................................................

**Igénylő aláírása**

1. **számú melléklet : Adatigénylésnél felszámítható költségek**

I. Adathordozó költsége:

*a)* papír alapon nyújtott színes másolat esetén az adathordozó közvetlen önköltsége, de legfeljebb

*aa)* 130 Ft/másolt A/4-es oldal,

*ab)* 260 Ft/másolt A/3-as oldal,

*b)* papír alapon nyújtott fekete-fehér másolat esetén az adathordozó közvetlen önköltsége, de legfeljebb

*ba)* 12 Ft/másolt A/4-es oldal,

*bb)* 24 Ft/másolt A/3-as oldal,

*c)* optikai adathordozón nyújtott másolat esetén az adathordozó közvetlen önköltsége, de legfeljebb 580 Ft/adathordozó,

*d)* elektronikus úton használható egyéb adathordozón nyújtott másolat esetén az adathordozó közvetlen önköltsége.

A másolatkészítéshez szükséges eszközök rendelkezésre állásának átmeneti vagy tartós hiánya esetén – a fenti mértéktől eltérően - az igényelt adatokat tartalmazó adathordozó költségeként a közvetlenül a másolatkészítés érdekében felmerült, ahhoz feltétlenül szükséges, bizonylattal igazolt költség vehető figyelembe.

A papír alapon nyújtott másolat költsége csak az adatigénylés teljesítéséhez szükséges másolt oldalak azon része tekintetében vehető figyelembe, amellyel a másolt oldalak száma a tízet meghaladja.

II. Adathordozó kézbesítési költsége:

Az igényelt adatokat tartalmazó adathordozó kézbesítési költségeként legfeljebb az alábbi mértékek vehetők figyelembe:

*a)* az adatigénylő részére postai úton, Magyarország területén belül való kézbesítés esetén a hivatalos iratokra vonatkozó belföldi postai szolgáltatás díja,

*b)* az adatigénylő részére postai úton, külföldre történő kézbesítés esetén az egyetemes postai szolgáltatás keretében tértivevény többletszolgáltatással feladott, könyvelt küldeményre vonatkozó postai szolgáltatás díja.

III. Munkaerő ráfordítás költsége:

Az adatigénylés teljesítésével összefüggő munkaerő-ráfordítás költsége - az Infotv. 29. § (5) bekezdés *c)* pontjában foglalt feltétel teljesülése mellett - abban a mértékben vehető figyelembe, amennyivel az adatigénylés teljesítéséhez szükséges munkaerő-ráfordítás időtartama meghaladja a **4 munkaórát.**

Az adatigénylés teljesítésével összefüggő munkaerő-ráfordításként az igényelt adat felkutatásához, összesítéséhez és rendszerezéséhez, az igényelt adat adathordozójáról másolat készítéséhez és a másolaton a meg nem ismerhető adatok felismerhetetlenné tételéhez szükséges időtartam vehető figyelembe.

Ha az adatigénylés teljesítésére elektronikus úton kerül sor, a másolat készítéséhez szükséges időtartam csak akkor vehető figyelembe, ha elektronikus formában rendelkezésre nem álló adat igénylésére került sor, vagy a másolat készítéséhez szükséges időtartam rövidebb az elektronikus formában rendelkezésre álló adat rendelkezésre bocsátásához szükséges időtartamnál.

A munkaerő-ráfordítás összes költségét a munkaerő-ráfordítás személyenkénti költségeinek összegeként kell megállapítani.

A munkaerő-ráfordítás időtartamát személyenként a kerekítés szabályainak megfelelően egész órára kell kerekíteni. A munkaerő-ráfordítás személyenkénti költségét akként kell meghatározni, hogy az adatigénylés teljesítésében közreműködő személy által az adatigénylés teljesítésével összefüggésben teljesített munkaórák számát meg kell szorozni e személy egy munkaórára eső tényleges munkaerőköltségével, ahol tényleges munkaerőköltségnek az e személyt megillető rendszeres személyi juttatások összegét kell tekinteni.

**Az adatigénylés teljesítésével összefüggő munkaerő-ráfordítás összes költségeként legfeljebb munkaóránként átlagosan 4400 Ft vehető figyelembe.**

A közérdekű adat iránti igény teljesítéséért fizetendő költségtérítés megállapítható mértékébe nem számítható bele az az - adatigénylőnek visszafizetendő - összeg, amellyel az adatigénylés teljesítését megelőzően megfizetett költségtérítés az adatigénylés teljesítésének a fentiek szerint meghatározott tényleges költségét meghaladta.

Ha az adatigénylés teljesítése a Pannon Filharmonikusok –Pécs Nonprofit Kft. alaptevékenységének ellátásához szükséges munkaerőforrás aránytalan mértékű igénybevételével jár, vagy az a dokumentum vagy dokumentumrész, amelyről az igénylő másolatot igényelt, jelentős terjedelmű, illetve a költségtérítés mértéke **meghaladja az 5.000.-Ft-ot,** az adatigénylést a költségtérítésnek az igénylő általi megfizetését követő 15 napon belül kell teljesíteni. Arról, hogy az adatigénylés teljesítése a Pfz. alaptevékenységének ellátásához szükséges munkaerőforrás aránytalan mértékű igénybevételével jár, illetve a másolatként igényelt dokumentum vagy dokumentumrész jelentős terjedelmű, továbbá a költségtérítés mértékéről, valamint az adatigénylés teljesítésének a másolatkészítést nem igénylő lehetőségeiről az igénylőt az igény beérkezését követő 15 napon belül tájékoztatni kell.